Man van SA dood in vliegongeluk in Dubai | Netwerk24
’n Suid-Afrikaanse burger tel onder vier mense wat Donderdag hul lewe verloor het toe ’n Diamond DA62-vliegtuig naby die Dubai Internasionale Lughawe neergestort het.
ArabNews berig die vliegtuig het sowat 5 km van die lughawe af geval.
Die ander slagoffers is drie Britse burgers.
Volgens Dubaise owerhede is die ongeluk die gevolg van meganiese probleme. Die internasionale lughawe in Dubai moes weens die ongeluk vlugte tussen 19:36 en 08:22 (Dubaise tyd) opskort. Dié lughawe is die besigste ter wêreld wat internasionale vlugte betref.
Die identiteit van die oorlede Suid-Afrikaner is nog onbekend.
Meer oor: Dubai